Ehdotus neuvoston päätös AKT-EY-ministerineuvostossa vahvistettavasta yhteisön kannasta 2 päivän elokuuta 2000 ja AKT-EY-kumppanuussopimuksen voimaantulon välisenä aikana voimassa olevista siirtymäkauden toimenpiteistä 27 päivänä heinäkuuta 2000 tehdyn AKT-EY-ministerineuvoston päätöksen N:o 1/2000 soveltamisen jatkamiseksi /* KOM/2002/0174 lopull. */



Virallinen lehti nro 203 E , 27/08/2002 s. 0045 - 0046



Ehdotus NEUVOSTON PÄÄTÖS AKT-EY-ministerineuvostossa vahvistettavasta yhteisön kannasta 2 päivän elokuuta 2000 ja AKT-EY-kumppanuussopimuksen voimaantulon välisenä aikana voimassa olevista siirtymäkauden toimenpiteistä 27 päivänä heinäkuuta 2000 tehdyn AKT-EY-ministerineuvoston päätöksen N:o 1/2000 soveltamisen jatkamiseksi (komission esittämä) PERUSTELUT Uusi AKT-EY-kumppanuussopimus allekirjoitettiin Cotonoussa 23. kesäkuuta 2000, mutta se on vielä ratifioitava. Tarkistetun Lomén yleissopimuksen 366 artiklan 3 kohdassa määrätään, että AKT-EY-ministerineuvoston on toteutettava uusien määräysten voimaantuloon asti mahdollisesti tarvittavat siirtymäkauden toimenpiteet. Tarkistetun neljännen AKT-EY-yleissopimuksen voimassaolon päättymisestä 29. helmikuuta 2000 alkaneen ajanjakson kattamiseksi toteutettiin toimenpiteitä 28. helmikuuta 2000 tehdyllä AKT-EY-suurlähettiläskomitean päätöksellä. Se oli voimassa 1. päivään elokuuta 2000. Kyseisen ajanjakson aikana useimpien tarkistetun Lomén yleissopimuksen määräysten soveltamista jatkettiin. Elokuun 2. päivän 2000 ja uuden sopimuksen määräysten voimaantulon välisen ajanjakson osalta AKT-EY-ministerineuvosto on 27. heinäkuuta 2000 tekemällään päätöksellä N:o 1/2000 säätänyt siirtymäkauden toimenpiteistä ja useimpien uuden sopimuksen määräysten varhennetusta soveltamisesta. Päätöksen N:o 1/2000 7 artiklassa säädetään, että kyseisen päätöksen soveltamisen on päätyttävä viimeistään 1. kesäkuuta 2002. Siinä säädetään kuitenkin myös, että AKT-EY-ministerineuvosto voi päättää sen soveltamisen jatkamisesta. Kyseinen päätös on tarpeen, koska sopimus voi ratifioinnin viivästymisen takia tulla voimaan aikaisintaan kesäkuussa 2002. Euroopan yhteisön perustamissopimuksen 300 artiklan 2 kohdan toisessa alakohdassa kuvatun menettelyn mukaan Euroopan unionin neuvosto määrittää yhteisön kannan kyseisen ajanjakson kattamiseksi toteuttaviin siirtymätoimenpiteisiin. Komissio katsoo, että neuvoston olisi hyväksyttävä oheinen luonnosehdotus AKT-EY-ministerineuvoston päätökseksi siirtymätoimenpiteiden voimassaolon jatkamisesta 2. päivästä kesäkuuta 2002 sopimuksen voimaantuloon. Ehdotus NEUVOSTON PÄÄTÖS AKT-EY-ministerineuvostossa vahvistettavasta yhteisön kannasta 2 päivän elokuuta 2000 ja AKT-EY-kumppanuussopimuksen voimaantulon välisenä aikana voimassa olevista siirtymäkauden toimenpiteistä 27 päivänä heinäkuuta 2000 tehdyn AKT-EY-ministerineuvoston päätöksen N:o 1/2000 soveltamisen jatkamiseksi EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan yhdessä sen 310 artiklan kanssa, ottaa huomioon komission ehdotuksen, sekä katsoo seuraavaa: (1) Neljännen AKT-EY-yleissopimuksen, sellaisena kuin se on muutettuna Mauritiuksella 4 päivänä marraskuuta 1995 allekirjoitetulla sopimuksella, jäljempänä 'yleissopimus', 30 artiklalla perustetulla ministerineuvostolla on yleissopimuksessa määrätyt päätöksentekovaltuudet. (2) Yleissopimuksen 366 artiklan 3 kohdan mukaan ministerineuvoston on toteutettava uuden yleissopimuksen voimaantuloon asti mahdollisesti tarvittavat siirtymäkauden toimenpiteet. (3) AKT-EY-ministerineuvosto toteutti 27 päivänä heinäkuuta 2000 tekemällään päätöksellä siirtymätoimenpiteitä, jotka ovat voimassa 2 päivästä elokuuta 2000 AKT-EY-kumppanuussopimuksen voimaantuloon, kuitenkin enintään 1 päivään kesäkuuta 2002. Koska ratifiointi on viivästynyt, päätöksen voimassaoloa on jatkettava. (4) Olisi määritettävä ministerineuvostossa vahvistettava yhteisön kanta ministerineuvoston päätöksen tekemiseksi siirtymätoimenpiteiden soveltamisen jatkamisesta nykyisin voimassa olevien siirtymätoimenpiteiden soveltamisen päättyessä, ON PÄÄTTÄNYT SEURAAVAA: 1 artikla Ministerineuvostossa vahvistettava yhteisön kanta siirtymätoimenpiteiden soveltamisen jatkamiseen 2 päivän kesäkuuta 2002 ja AKT-EY-kumppanuussopimuksen voimaantulon välisenä aikana perustuu liitteenä olevaan päätösluonnokseen. Tehty Brysselissä Neuvoston puolesta Puheenjohtaja LIITE Luonnos AKT-EY-MINISTERINEUVOSTON PÄÄTÖS 2 päivän elokuuta 2000 ja AKT-EY-kumppanuussopimuksen voimaantulon välisenä aikana voimassa olevista siirtymäkauden toimenpiteistä 27 päivänä heinäkuuta 2000 tehdyn päätöksen N:o 1/2000 soveltamisen jatkamisesta AKT-EY-MINISTERINEUVOSTO, joka ottaa huomioon Loméssa 15 päivänä joulukuuta 1989 allekirjoitetun ja Port Louisissa 4 päivänä marraskuuta 1995 tarkistetun neljännen AKT-EY-yleissopimuksen, jäljempänä 'yleissopimus', ja erityisesti sen 366 artiklan 3 kohdan, sekä katsoo seuraavaa: (1) Uusi AKT-EY-kumppanuussopimus, jäljempänä 'sopimus', allekirjoitettiin Cotonoussa 23 päivänä kesäkuuta 2000. Sopimus tulee voimaan vasta sitten kun sen 93 artiklan 3 kohdassa määrätyt vaatimukset on täytetty. (2) AKT-EY-ministerineuvosto teki 27 päivänä heinäkuuta 2000 päätöksen 2 päivästä elokuuta 2000 AKT-EY-kumppanuussopimuksen voimaantuloon sovellettavien siirtymätoimenpiteiden toteuttamisesta. (3) Päätöksen N:o 1/2000 7 artiklan mukaisesti päätöstä sovelletaan sopimuksen voimaantuloon, kuitenkin enintään 1 päivään kesäkuuta 2002. Koska sopimus ei tule voimaan kyseiseen ajankohtaan mennessä, ministerineuvoston olisi päätettävä päätöksen N:o 1/2000 soveltamisen jatkamisesta rajoitettuna ajanjaksona. ON TEHNYT TÄMÄN PÄÄTÖKSEN: 1 artikla Muutetaan päätös N:o 1/2000 seuraavasti: 1. Korvataan 7 artikla seuraavasti: "Tämä päätös tulee voimaan 2 päivänä elokuuta 2000. Sitä sovelletaan sopimuksen voimaantuloon, kuitenkin enintään 31 päivään heinäkuuta 2003. Ministerineuvosto voi päättää sen soveltamisen jatkamisesta.". 2 artikla Tämä päätös tulee voimaan päivänä, jona se tehdään. Tehty AKT-EY-ministerineuvoston puolesta Puheenjohtaja